Kirill Alyoshin. Kirill Pavlovich Alyoshin ("ruscha: Кирилл Павлович Алешин;" 1997-yil 24-aprel, Omsk) — rossiyalik figurali uchuvchi, Anastasiya Skoptsova bilan juftlikda muz ustida raqs ijro etadi. Juftlik oʻzining soʻnggi oʻsmirlar mavsumida (2017/2018), oʻsmirlar oʻrtasidagi Gran-pri finalida hamda Rossiya va jahon chempionatlarida gʻalaba qozonishgan. Keyingi mavsumda ular kattalar oʻrtasidagi Gran-pri seriyasida debyut qilishib, Tallin kubogining kumush medali sohiblariga aylanishgan. Tarjimayi holi. Krill Pavlovich 2003-yildan beri figurali uchish bilan shugʻullanadi, uning birinchi murabbiyi Tatyana Odinokova edi. Ilgari yakkaxon konkida uchuvchi boʻlgan. 2009—2010, 2010—2011 va 2011—2012-yilgi mavsumlarda Yevgeniya Cherpakova bilan muz raqslarida chiqish qilgan. Ular Sankt-Peterburg maktabida taʼlim olganlar. 2014—2015-yilda toʻrtta Gran-pri bosqichida qatnashgan, jumladan Cup of China turnirida yettinchi oʻrinni egallagan. 2017—2018-yilgi mavsum. Juftlik (Skotsova — Alyoshin) 2017 — 2018-yilgi mavsumda oʻzlarining soʻnggi oʻsmirlar darajasidagi oʻsmirlar oʻrtasidagi Gran-pri finalida, shuningdek, Rossiya va jahon oʻsmirlar chempionatlarida gʻolib chiqqan. 2018—2019-yilgi mavsum. 2018 — 2019-yilgi mavsumda juftlik kattalar oʻrtasidagi xalqaro musobaqalarda debyut qilishgan. Oktyabr oyining ikkinchi yarmida — noyabr oyining birinchi yarmida ular kattalar oʻrtasidagi Gran-pri seriyasining ikki bosqichida (Skate Canada va NHK Trophy) 10- va 7-oʻrinlarni egallashgan. Keyin juftlik Tallin kubogi musibaqasida chiqish qilishdi (bu mavsumda ISU nomzodlar seriyasi yoki Challenger seriyasi deb ataladigan ushbu turnirning kattalar toifasida) va kumush medallarni qoʻlga kiritishdi.